ለምርጫው ሰላማዊ፣ ነጻና  ፍትሃዊ ሆኖ መጠናቀቅ የሕብረተሰቡ አስተዋጽኦ የገላ ነበር፤ አቶ ሬድዋን ሁሴን
ምርጫው መላውን የኢትዮጵያ ህዝብ ያኮራ ሰላምና ጨዋነት የሰፈነበት  የዴሞክራሲ ስርዓት መጎልበትን የሚያሳይ ጤናማ ምርጫ እንደነበርም ተናግረዋል።ለሂደቱ ጤናማ መሆን የሕብረተሰቡ ተሳትፎ ወሳኝ እንደነበር የገለጹት ሚኒስትሩ ባለፉት ምርጫዎች የሰጠው ድምጽ ዋጋ እንደነበረው በመረዳቱ ከምዝገባ ጀምሮ እስከ ምርጫው ማጠቃለያ ድረስ ለምርጫው ሰላማዊነት ያላሳለሰ ጥረት አድርጓል ብለዋል።የመራጩ ህዝብ ድምጽ ተደምሮ ይፋ የሚሆነው ውጤትም እስካሁን የነበረው ሰላማዊ ሂደት አካል እንደሆነ የጠቆሙት አቶ ሬድዋን ሁሴን  ከዚህ በኋላ  የሚፈጠር  አፍራሽ ተግባር እንደማይኖር እምነታቸውን ገልጸዋል።አምስተኛው ጠቅላላ ምርጫው ስኬተማ ሆኖ እንዳይጠናቀቅ አንዳንድ አካላት ጥረት ሲያደርጉ ቢቆዩም በህዝቡ የነቃ ተሳትፎ እንዲሁም ለሁሉንም ዜጋ በሚያኮራ መልኩ ምርጫው  በስኬትና  በአስደማሚ ሁኔታ  መከናወኑን  ተናግረዋል ።በአገሪቱ ከጊዜ ወደ ጊዜ  የምርጫ ሂደት እያዳበረና እየጎለበተ  መምጣቱ  በተግባር  5ኛው ዙር  ጠቅላላ ምርጫ አረጋግጧል ያሉት አቶ ሬድዋን በትናንትናው ዕለት ሥርዓቱን ጠብቆ የተከናወነው  የድምጽ አሠጣጥ  ሂደት ትልቅ  ማሳያ መሆኑን ገልጸዋል ።ምርጫውን  ምንም አይነት ሰበብ መደርደር የማያስችል በመሆኑ  የመራጩ ህዝብ ውሳኔ ተከብሮ መቀጠል እንዳለበት የገለጹት ሚኒስትሩ  ስኬቱ የሁሉም ዜጎች  የጋራ ጥረት ውጤት በመሆኑ ህብረተሰቡ ላሳየው ጨዋነት መንግስት ምስጋናውን ያቀርባል ብለዋል።